Jose Garvida Flores

Ni José Garvida Flores (Disiembre 9, 1900 – Agosto 12, 1944) ket maysa idi a mannurat nga Ilokano manipud idiay Bangui, Ilocos Norte, Filipinas.  Isu ket maysa idi a mannaniw ken dramaturgo, ken nagsursurat kadagiti adu nga urnong  dagiti daniw a mairaman ti Wayawaya ken Sabsabali a Dandaniw, Pitik Ti Puso, Kaanunto, Tanda Ti Ayan-ayat, ken dagiti drama kas ti Dagiti Ayan-ayat ni Dr. Jose Rizal, ken ti Ayat Iti Ili ken Dadduma Pay a Drama.

Naisurat dagiti artikulona iti Ilokano (Bannawag ken Ti Bagnos), ken iti Ingles (The Tribune), ken iti Espaniol (La Lucha ken El Norte), kdpy. Isu pay ket daulo nga editor ti Dangadang, ti sabali pay a diario nga Ilokano, nga impablaakna a kakuyog ni Santiago S. Fonacier.

 Dagiti literario nga obra 

 Daniw 
 Filipinas, Nadayag a Filipinas Ti "Filipinas, Nadayag a Filipinas" ket kinanta idi las-ud ti Aldaw ti Wayawaya, ken dagiti seremonia ti Iglesia Filipina Independiente.
  No Awan Siit, Awan Balangat nailadawan iti Sangcareppet a Dandaniw (Parnaso Ilocano)  nga inurnong babaen da Mauro Peña ken Antonio Fogata (Manila, 1926) ken naipablaak manen iti Bannawag idi 2004.
 Pitik Ti Puso – Napili a Dandaniw a Mairukney iti Daga a Nakayanakan; Dandaniw iti Nalibuos a Filipina Maipapan iti Natanok a Biag / 29p, Laoag, I.N. 1928
 Wayawaya ken Sabsabali a Dandaniw / 24p, Dangadang, Bangui, I.N. 1931
 Kaanunto
 Tanda Ti Ayanayat
 Filipinas, Nadayag A Filipinas – daytoy a literario nga obra ket kinata idi las-ud ti Aldaw ti Wayawaya, ken kadagiti seremonia ti Iglesia Filipina Independiente.

 Dagiti drama / Dagiti parang a darama / Zarzuela Ilokana 
 Teriang, ti maysa  namarisan a biag iti purok ti maysa a balasang a naipabuya kadagiti lokal a teatro gapu iti masna ken nasayaat a naurnos a dialogona.
 Ayat Iti Ili ken Dadduma Pay a Drama / agraman iti patarus iti Ingles
 Dagiti Ayayat ni Dr. Rizal – Maipabuya a Putar ni José Garvida Flores Maysa a drama asinurat babaen ni José Garvida Flores) / 51p, Dangadang, Manila 1940

 Dagiti  patarus 
Ti If— ni Rudyard Kipling ken ti Mi Último Adios ni José Rizal ket naipatarus isuda a dua iti pagsasao nga Ilokano ken dagiti dadduma pay.

 Maika-20 ken 21 a siglo 
Adda dagiti sumagmamano nga obrana nga itan ket nailista ken naidulin iti Philippine eLib, ti maysa a kolaboratibo a proyekto iti Nailian a Biblioteka ti Filipinas, Unibersidad ti Filipinas, Departamento ti Siensia ken Teknolohia, Departamento ti Agrikultura, ken ti Komision iti Nangatngato nga Edukasion.

Iti las-us ti terminona kas maysa a kongregista, nangipasa ni Rep. Antonio Raquiza iti maysa a linteg a mangipanagan manen iti Turod Sentinella iti Bangui a kas Parke José Garvida Flores (ti pannakabangonna ket inrugi ken binayadan babaen ti gobierno ngem saan a nabigbig ken nakompleto).

Ti Wayawaya Ken Sabsabali a Dandaniw, ket nailadawan iti Museo Ilocos Norte iti Siudad ti Laoag, Ilocos Norte, Filipinas.

 Dagiti nagibasaran 

Kategoria:Dagiti mannurat manipud iti Filipinas
Kategoria:Dagiti mannurat iti pagsasao nga Ilokano
Kategoria:1900 a pannakaipasngay
Kategoria:1944 nga ipupusay
Kategoria:Tattao nga Ilokano